text: Flere vil have julehjælp 
  30 november 2010 kl. 09.26
  Et rekordstort antal søger om hjælp til at klare julen økonomisk. Hos Frelsens Hær er ansøgningerne strømmet ind som aldrig før.
  Frelsens Hær, der uddeler flest julehjælpspakker, bekræfter Christina True Riis' bange anelser. 
  - Vi har frist for ansøgninger tirsdag, men jeg forventer, at vi runder 10.000 ansøgninger. Det er rekord, og det er på trods af, at vi har været nødt til at skære ansøgerfeltet til. I år er det kun familier med børn, som kan få julehjælp. Derudover er der nogle geografiske yderområder, som vi også har været nødt til at skære fra, siger Lars Lydholm, som sidste år modtog 9462 ansøgninger.
  
  Mindst 400 flere ansøgninger 
  Også hos Dansk Folkehjælp strømmer ansøgningerne til julehjælp ind. Organisationen lukker først for ansøgninger om et par dage, men allerede nu er der kommet 5400 henvendelser og 2819 godkendte ansøgninger mod 5000 henvendelser i fjor.
  